30/07/2019 | Administración LocalMunicipal
Coristanco
Resolucións referentes a nomeamento de tenentes de alcalde, membros da XGL e delegacións xenéricas do mandato 2019-2023

Por decreto da Alcaldía número 415/2019, 416/2019 e 417/2019, de data 5 de xullo de 2019, adoptáronse as resolucións, que se transcriben a continuación relativas a nomeamento tenentes de alcalde, membros da XGL e delegacións xenéricas, mandato 2019-2023: EXPEDIENTE: 2019/G003/000434 DELEGACIÓNS CONCELLEIROS Primeiro. –Conferir as seguintes DELEGACIÓNS XENÉRICAS a favor dos Sres./as concelleiros/as que se indican, para a dirección e xestión das áreas de Goberno Municipal que a continuación se relacionan: 1. Facenda, Promoción Económica e Emprego: Janice Ann Cardalda Anzuola.2. Infraestruturas, Obras, Urbanismo e Medio Ambiente: Antoanela Coronas Obasi.3. Medio Rural, Feiras e Mercados: Maria Ivone De la Osada Raykov.4. Cultura, Deporte, Educación, Turismo e Servizo Sociais: Soraya Rocio Israa Barrillo Aurrecoechea. As delegacións que se outorgan, de conformidade co previsto no art.43.5. b) do ROF, comprenderán exclusivamente a dirección interna dos servizos correspondentes e a xestión xeral dos asuntos con eles relacionados, con facultades de estudo, pero sen incluír a facultade de resolver mediante actos administrativos que afecten a terceiros. En todo caso quedan excluídas as atribucións indelegables expresamente reservadas á Alcaldía no artigo 21.3 da Lei 7/1985, do 2 e abril, e no artigo 61.3 da Lei 5/1997, do 22 de xullo, de Réxime Local de Galicia. Segundo. –As atribucións delegadas deberanse exercer nos términos e dentro dos límites desta Delegación, non sendo susceptibles de ser delegadas polos seus titulares en outro órgano ou Concelleiro. Terceiro. –De conformidade co disposto polo artigo 44 do ROF, estas delegacións terán efecto dende o día seguinte á data de notificación deste Decreto ós concelleiros afectados e serán de carácter indefinido, sen prexuízo da potestade de avocación desta Alcaldía. En caso de ausencia, vacante, enfermidade ou calquera outro impedimento dos Concelleiros delegados, esta Alcaldía asumirá as competencias delegadas, como titular da competencia orixinaria. Cuarto. –Notificar persoalmente a presente resolución aos desinados, que se considerará aceptada tacitamente, salvo manifestación expresa para o seu coñecemento e efectos. Quinto. –Dar conta ó Pleno desta Resolución na primeira sesión que teña lugar, e publicar o seu texto no Boletín Oficial da Provincia e na sede electrónica, en cumprimento do disposto polo artigo 44.2 do texto legal antes citado.” EXPEDIENTE: 2019/G003/000436 NOMEAMENTO MEMBROS XUNTA DE GOBERNO LOCAL E DELEGACIÓN COMPETENCIAS PRIMEIRO.–Nomear como membros da Xunta de Goberno Local aos seguintes Concelleiros: * Presidente: o alcalde, Juan Carlos García Pose. * Vogais: Janice Ann Cardalda Anzuola. Antoanela Coronas Obasi. Maria Ivone De la Osada Raykov. Soraya Rocio Israa Barrillo Aurrecoechea. SEGUNDO.–Establecer que as sesións ordinarias da Xunta de Goberno Local celebraranse na Alcaldía desta Casa Consistorial cada 15 días, os VENRES, ás 13.00 horas, comezando o venres 19 de xullo. TERCEIRO:-Facultar ao señor alcalde-presidente para alteralas sesións da Xunta de Goberno Local que coincidan con Semana Santa, agosto e Nadal ou como consecuencia dos períodos estivais, cando con elo non se menoscabe a xestión dos asuntos municipais, así como para pospoñer ou avanzala celebración das sesións ordinarias do citado órgano, dentro da mesma semana da súa celebración, cando o día fixado para ela coincida en festivo. CUARTO.–Corresponde á Xunta de Goberno Local, ademais da asistencia permanente ao alcalde no exercicio das súas atribucións, as seguintes competencias atribuídas polo artigo 21 ao alcalde que se delegan: – A aprobación dos instrumentos de planeamento de desenvolvemento do planeamento xeral non expresamente atribuídos ao Pleno, así como a dos instrumentos de xestión urbanística e dos proxectos de urbanización. – O acordo de adquisición de bens e dereitos, así como de alleamento do patrimonio cando corresponda á Alcaldía, cuxo importe de licitación sexa igual ou superior a 15.000,00 euros. – A solicitude de subvencións en aqueles supostos en que a convocatoria non as atribúa a outros órganos municipais, agás os supostos nos que se esixa a solicitude e/ou aceptación por algún órgano municipal específico, sen prexuízo de que por razóns de urxencia a Alcaldía avoque a competencia efectúe a solicitude dando conta á Xunta de Goberno Local na seguinte sesión que se celebre. – A concesión de subvencións, axudas e becas outorgadas polo Concello en réxime de concorrencia competitiva. – Resolver os recursos de reposición que se interpoñan contra os acordos adoptados pola Xunta de Goberno Local en exercicio das atribucións delegadas pola Alcaldía. QUINTO.–Notificar persoalmente a presente resolución aos desinados, que se considerará aceptada tacitamente, salvo manifestación expresa, para o seu coñecemento e efectos. SEXTO.–Publicar esta resolución no Boletín Oficial da Provincia, en cumprimento do disposto polo art.46 do ROF e igualmente publicala no taboleiro de anuncios do Concello e na sede electrónica do Concello, sen prexuízo da súa efectividade dende o día seguinte ao da firma da resolución polo alcalde. SÉPTIMO.–Dar conta ó Pleno desta resolución na sesión extraordinaria que se convoque para dar cumprimento ó previsto polo artigo 38 do ROF.” EXPEDIENTE: 2019/G003/000447 NOMEMENTO DE TENENTES DE ALCALDE PRIMEIRO.–Nomear Tenentes de alcalde deste Concello aos Concelleiros membros da Xunta de Goberno Local que a continuación se relacionan, os cales substituirán, polo orde do seu nomeamento, a esta Alcaldía nos casos de ausencia, vacante, enfermidade ou impedimento que imposibilite para o exercicio desta Alcaldía, asumindo as atribucións e competencias que me recoñece a lexislación vixente: – Primeiro tenente de alcalde: D. José Castro Agrelo. – Segunda tenente de alcalde: D.ª Soraya Rocio Israa Barrillo Aurrecoechea. – Terceiro tenente de alcalde: D. Enrique Tasende Lavandeira. – Cuarta tenente de alcalde: D.ª Janice Ann Cardalda Anzuola. SEGUNDO.–Establecer que a estes efectos, cando esta Alcaldía teña que ausentarse do termo municipal, determinará, mediante Decreto, a duración da ausencia, designando o tenente de alcalde que teña que asumir as súas competencias. Non obstante, cando esta Alcaldía se ausente do termo municipal por máis de 24 horas, sen ter conferido a delegación, ou cando por causa imprevista lle houbese resultado imposible outorgala lle substituirá o tenente de alcalde segundo a orde establecida anteriormente, dando conta ao resta da Corporación e sen que durante o mesmo día poda actuar como alcalde accidental máis de un deles. Igualmente cando durante a celebración dunha sesión a Alcaldía se houbera de abster en intervir, en relación con algún punto concreto da mesma, substituiralle automaticamente na Presidencia da mesma o tenente de alcalde a quen corresponda pola orde sinalada. TERCEIRO.–Notificar persoalmente a presente resolucíón aos desinados, que se considerará aceptada tácitamente, salvo manifestación expresa, facéndolles constar que terán que manter informada a esta Alcaldía do exercicio das súas atribucións como alcalde en funcións, non podendo no citado exercicio nin modificar as delegacións xa efectuadas por esta Alcaldía con anterioridade nin outorgar outras novas. CUARTO.–Dar conta ó Pleno da Corporación desta Resolución na sesión extraordinaria que se convoque en cumprimento do previsto polo artigo 38 do ROF. QUINTO.–Publicar esta resolución no Boletín Oficial da Provincia, en cumprimento do disposto polo art.44.2 do ROF e igualmente publicala no taboleiro de anuncios do Concello e na sede do Concello, sen perxuicio da súa efectividade dende o día seguinte ao da firma da resolución polo alcalde.” O que se publica para xeral coñecemento e en cumprimento do establecido na resolución. Documento asinado electrónicamente por D. José Castro Agrelo, alcalde accidental, en Coristanco o 23 de xullo de 2019.